Priester vas vir moord ná vroue glo sy brousel drinkŉ Priester is in Vrischgewagte naby Mafikeng op ŉ aanklag van moord in hegtenis geneem, het Noordwes-polisie Saterdag gesê. Brigadier Thulani Ngubane het gesê die priester het glo Donderdag aan vier vroue ŉ brousel gegee wat hulle glo moes gesond maak. “Twee vroue is dood en twee word in die Gelukspan-hospitaal behandel nadat hulle die brousel gedrink het.” Volgens Ngubane het die priester die vroue ŉ mengsel van sterk alkohol, kakao en rissies gegee om te drink. Hulle het later begin kla van maagpyn. Die priester sal Maandag in die Atamelangse landdroshof verskyn.